|  |
| --- |
| **Manylion Swydd** |
| Teitl y Swydd | Cyfarwyddwr Astudiaethau Caplaniaeth |
| Gradd | F (£43,740 – £49,488) |
| Lleoliad | Caerdydd – Athrofa Padarn Sant, Llandaf, CF5 2YJMae'r rôl yn cynnwys rhywfaint o deithio ledled y DU ac ambell arhosiad dros nos. |
| Math o gontract | Parhaol  |
| Oriau Gwaith | Amser llawn (34.75 awr yr wythnos)Mae angen rhywfaint o hyblygrwydd o ran oriau gwaith a lleoliad gyda’r rôl hon.Byddwn yn ystyried ceisiadau gan ymgeiswyr sydd â diddordeb mewn patrymau gwaith amgen; fodd bynnag, gall yr anghenion busnes osod cyfyngiadau ar y trefniadau a gynigir. |

|  |
| --- |
| **Y Broses Ddethol** |
| Dyddiad Cau | 10 Mai am 10:00 |
| Dyddiad(au) Cyfweliad | 23 – 24 Mai  |
| Y Broses Ddethol | Bydd ymgeiswyr sy’n llwyddo i gyrraedd y rhestr fer yn cael gwahoddiad i gyfweliad ac asesiad yn seiliedig ar ofynion y swydd. Bydd gofyn i'r ymgeisydd llwyddiannus gwblhau gwiriad DBS boddhaol.   |
| Manylion Cyswllt | HR@cinw.org.uk / 029 2034 8200 |

|  |
| --- |
| **Pwrpas Swydd** |
| Mae Athrofa Padarn Sant wedi meithrin enw da yn y DU ym maes Astudiaethau Caplaniaeth. Mae ei rhaglen MA hirsefydlog mewn Astudiaethau Caplaniaeth, a ddilysir gan Brifysgol Durham, wedi darparu datblygiad academaidd a myfyrdod athronyddol o’r radd flaenaf i gaplaniaid ers dros ugain mlynedd, yn enwedig i’r rhai yn y sector iechyd a'r fyddin. Ym Mhadarn Sant mae’r rhaglen hon ar gael ochr yn ochr â dwy raglen ôl-radd arall – MA eang mewn Diwinyddiaeth, Cenhadaeth a Gweinidogaeth a llwybr arbenigol ar gyfer gweithwyr Plant, Pobl Ifanc a Theuluoedd – dan arweiniad y Deon Meithrin Disgyblion. Mae'r tair rhaglen MA wedi'u cynllunio i gefnogi ymarfer myfyriol a datblygiad gweinidogol gweinidogion Cristnogol sy’n gwasanaethu. Mae gennym arbenigedd datblygedig o ran darparu rhaglenni MA trwy gyfnodau preswyl, a seilwaith cryf o gofrestru, sicrhau ansawdd a chynnig cymorth i fyfyrwyr. Rôl graidd y cyfarwyddwr yw arwain y rhaglen hon, addysgu ac ysbrydoli.Fodd bynnag, mae Caplaniaeth yn newid. Mae ei harwyddocâd a’i natur amrywiol wedi tyfu’n aruthrol dros y degawd diwethaf; mewn llawer o achosion, nid yr eglwys sy’n ysgogi caplaniaeth mwyach ond yn hytrach caplaniaeth sy’n ysgogi gwaith yr eglwys. Dros y pedair blynedd diwethaf, mae’r Astudiaethau Caplaniaeth yn Athrofa Padarn Sant wedi ymaddasu i lwyddo yn ystod Covid ac wedi symud ei bartner prifysgol o Brifysgol Caerdydd i Brifysgol Durham, gan baratoi myfyrwyr ar gyfer cydnabyddiaeth broffesiynol newydd Bwrdd Caplaniaeth Gofal Iechyd y DU. Mae hefyd wedi (ail) ennill y contract gyda'r Weinyddiaeth Amddiffyn ar gyfer darparu graddau ôl-raddedig ar gyfer Caplaniaid y Fyddin, mae wedi ehangu ei sylfaen o diwtoriaid cyswllt a chynnal lefelau cryf o recriwtio myfyrwyr, ac mae hefyd wedi integreiddio Astudiaethau Caplaniaeth i ddiwylliant ôl-raddedig cryf sy'n tyfu ym Mhadarn Sant. Bydd Cyfarwyddwr nesaf Astudiaethau Caplaniaeth yn gallu cychwyn o'r pwynt hwn – rhaglen ffyniannus uchel ei pharch, a strwythurau, diwylliant a chymorth rhagorol ym Mhadarn Sant a gan dîm ehangach Corff y Cynrychiolwyr. Ei rôl yw bod mewn cysylltiad â'r gaplaniaeth ar lawr gwlad, dirnad y cyd-destun sy'n newid, a nodi cyfleoedd newydd i Badarn Sant gyfrannu at ddatblygiad Caplaniaeth yn y DU. Yr her yw mynd ag Astudiaethau Caplaniaeth i'r cam nesaf - cynyddu niferoedd, ehangu cyfranogiad, gwella ein henw da am ansawdd, gan gofleidio amrywiaeth yn y meysydd caplaniaeth rydym yn eu cefnogi. Law yn llaw â hyn, byddwch yn addysgu ar draws Padarn Sant o fewn eich arbenigedd pwnc (e.e. moeseg), a allai gynnwys ein rhaglen BTh ar-lein, hyfforddiant gweinidogol, a datblygiad gweinidogol parhaus i'r Eglwys yng Nghymru. Bydd disgwyl i chi wneud gwaith ymchwil a chefnogi gwaith ymchwil. Byddwch hefyd yn gwneud cyfraniad sylweddol i un rhan arall o fywyd y sefydliad, yn dibynnu ar eich galwad a'ch doniau. Padarn Sant yw athrofa adnoddau yr Eglwys yng Nghymru ar gyfer addysg ddiwinyddol, hyfforddiant, datblygiad gweinidogol ac ymchwil. Mae'r swydd hon wedi'i lleoli ar safle Padarn Sant yng Nghaerdydd, sef ein prif leoliad preswyl. Byddwch yn ymuno â grŵp o ddeuddeg o staff tiwtorial, gydag arbenigedd ar draws y disgyblaethau diwinyddol a gweinidogol, dan arweiniad yr Athro Ganon Jeremy Duff. Mae ein harwyddair – ffurfiant mewn cymuned ar gyfer cenhadaeth – yn mynegi’r hyn sy’n ganolog i Badarn Sant. |

|  |
| --- |
| **Strwythur Adrodd** |
|  |
| Yn atebol i | Deon Meithrin Disgyblion, sy'n arwain y cwrs Astudiaethau Ôl-raddedig ym Mhadarn Sant.  |
| Yn gyfrifol am | Tiwtoriaid Cyswllt (hyd at 5 y flwyddyn sy'n darparu arbenigedd mewn pwnc neu faes caplaniaeth). |
| Prif gysylltiadau  | Staff Athrofa Padarn Sant, staff Prifysgol Durham, partneriaid Caplaniaeth (megis Adran Caplaniaeth Frenhinol y Fyddin; Ymddiriedolaethau Iechyd; Bwrdd Caplaniaeth Gofal Iechyd y DU, Caplaniaeth Chwaraeon y DU, Grŵp Cyswllt Addysg Uwch yr Eglwysi), esgobaethau ledled y DU a phartneriaid eglwysig eraill.  |

|  |
| --- |
| **Prif ddyletswyddau a chyfrifoldebau**  |
| 1. Datblygu'r strategaeth ar gyfer Astudiaethau Caplaniaeth o fewn Athrofa Padarn Sant ar y cyd â'r Deon Meithrin Disgyblion a'r Pennaeth.
2. Bod yn arweinydd rhaglen ar gyfer yr MA mewn Astudiaethau Caplaniaeth:
* Datblygu'r cwricwlwm, patrymau cyflwyno ac addysgeg.
* Arwain cymuned ddysgwyr ar yr MA, fel cymuned ddysgu Gristnogol gefnogol o fewn teulu ehangach Padarn Sant, gan gynnwys y swyddogaeth o fod yn diwtor personol.
* Cydlynu a chefnogi arweinwyr modiwlau ar yr MA, boed yn diwtoriaid cyswllt neu’n aelodau eraill o dîm staff Padarn Sant.
* Bod yn gyfrifol am broffil cyhoeddus y rhaglen, ac arwain y broses o recriwtio iddi, gan dynnu ar arbenigedd cyfryngau cymdeithasol, cysylltiadau cyhoeddus a marchnata o fewn y sefydliad.
* Rhoi sylw i lais y myfyrwyr, gan ddatblygu'r rhaglen mewn ymateb i adborth.
1. Addysgu yn eich maes arbenigol hyd at lefel Meistr:
* Bod yn arweinydd modiwl ar gyfer dau neu dri modiwl ar y cwrs MA mewn Astudiaethau Caplaniaeth.
* Bod yn arweinydd modiwl ar gyfer un neu ddau fodiwl pellach, o fewn y BTh mewn Diwinyddiaeth ar gyfer Disgyblaeth, Gweinidogaeth a Chenhadaeth neu raglenni MA eraill.
* Cyfrannu fel y bo'n briodol o fewn rhaglenni Padarn Sant eraill, fel Cyrsiau Datblygiad Parhaus i Glerigion.
* Marcio a safoni gwaith myfyrwyr, bod yn aelod o fyrddau arholi ac ati.
1. Goruchwylio traethodau hir a phrosiectau ymchwil.
2. Datblygu rhaglenni priodol ar gyfer darparu hyfforddiant (cychwynnol) mewn Caplaniaeth:
* Cwmpasu anghenion gwirfoddolwyr a'r rhai sy'n dechrau gwaith cyflogedig ym maes caplaniaeth.
* Helpu i ddatblygu hyd a lled caplaniaeth yn y DU.
* Gweithio'n agos ag esgobaethau ar hyd a lled y DU, enwadau nad ydynt yn rhai Anglicanaidd a grwpiau eglwysi newydd, a chreu busnes ganddynt.
* Trefnu proses ddilysu briodol, gan addysg uwch a chyrff proffesiynol.
1. Cynnal a darparu arweiniad Cristnogol priodol ar gyfer myfyrwyr preswyl caplaniaeth, gan gynnwys arwain addoliad Cristnogol a chreu a chynnal cymuned ddysgu Gristnogol.
2. Darparu cymorth ac arweiniad bugeiliol a ffurfiannol Cristnogol i rai ar raglenni caplaniaeth wrth iddyn nhw fyfyrio ar eu profiad a phrosesu eu profiad fel caplaniaid.
3. Recriwtio a rheoli tiwtoriaid cyswllt a benodwyd i gyfrannu at Astudiaethau Caplaniaeth naill ai drwy arwain modiwlau MA neu gyfrannu arbenigedd mewn maes penodol o gaplaniaeth, er mwyn creu tîm cydlynol.
4. Cymryd cyfrifoldeb am faes o fywyd sefydliadol Padarn neu wneud cyfraniad sylweddol ato, gan dynnu ar eich cryfderau a'ch galwad.
5. Cynnal a datblygu'r partneriaethau allweddol â'r Weinyddiaeth Amddiffyn, y sector ysbytai a charchardai, ysgolion, y sector addysg bellach ac addysg uwch a'r Weinyddiaeth Chwaraeon.
6. Datblygu proffil Athrofa Padarn Sant fel darparwr Astudiaethau Caplaniaeth blaenllaw yn y DU trwy grwpiau rhwydweithio a rhanddeiliaid, darparu cyhoeddiadau a Chynlluniau Datblygu Personol.
7. Datblygu rhwydwaith cyn-fyfyrwyr ar gyfer caplaniaid sydd wedi hyfforddi gyda ni.
8. Bod yn Aelod o Fwrdd Academaidd Athrofa Padarn Sant a’r Bwrdd Rhaglenni MA, gan gyfrannu at yr agenda ansawdd a safonau a gwella profiad myfyrwyr ar draws Athrofa Padarn Sant.
9. Gweithio gyda'r Cyfarwyddwr Gweithrediadau i ddatblygu'r cynllun busnes ar gyfer Astudiaethau Caplaniaeth yn ogystal â chynllun cyllidebu ac ariannol parhaus.
10. Cefnogi'r Cofrestrydd er mwyn sicrhau gweithdrefnau, llawlyfrau, gweinyddiaeth academaidd a phrosesau dilysu a derbyn effeithlon mewn perthynas â holl raglenni Caplaniaeth.
11. Gweithio gyda'r tîm Cyhoeddusrwydd i ddatblygu marchnata a chyhoeddusrwydd effeithiol ar gyfer Astudiaethau Caplaniaeth.
12. Bod yn ymwybodol o’r datblygiadau diweddaraf ym maes caplaniaeth yn y DU, a’r meysydd addysgu, asesu, ymchwil, a’r defnydd o TGCh.

 1. Cyfrannu at fywyd ehangach yr Eglwys drwy waith ymchwil, ysgrifennu neu siarad.
2. Cadw cofnodion cywir a chyflawn sy'n cael eu storio/rhannu'n briodol.
3. Cyflawni unrhyw ddyletswyddau eraill fel bo’r angen sy'n gymesur â'r rôl/radd.
 |

|  |
| --- |
| **Gwybodaeth, Sgiliau, Cymwysterau a Phrofiad** |
| **Hanfodol**:* Profiad helaeth fel Caplan.
* Doethuriaeth mewn diwinyddiaeth, astudiaethau caplaniaeth, neu faes perthnasol.
* Gallu amlwg i addysgu ac angerdd am hwyluso dysgu.
* Y sgiliau arwain a pherthnasol i greu, ennyn brwdfrydedd a siapio cymuned ddysgu.
* Profiad o reoli tîm o staff a/neu wirfoddolwyr.
* Sgiliau rhyngbersonol rhagorol a'r gallu i weithio'n llwyddiannus mewn partneriaeth ag Esgobion, Penaethiaid Adrannau mewn Prifysgolion, partneriaid caplaniaeth (fel y Weinyddiaeth Amddiffyn a staff y GIG), ac arweinwyr gweinidogaeth o fewn sefydliadau eglwysig.
* Ymrwymiad i waith Caplaniaeth fel ffurf ar genhadaeth a gweinidogaeth Gristnogol, gan gynnwys lle caplaniaeth o fewn y Lluoedd Arfog.
* Profiad o gyhoeddi academaidd a phoblogaidd, o drefnu seminarau a digwyddiadau hyfforddi.
* Y gallu i arloesi gyda rhaglenni a chyfleoedd newydd.
* Sgiliau cynllunio busnes ac ariannol a'r gallu i yrru prosiectau ymlaen yn llwyddiannus o fewn fframwaith cyffredinol Athrofa Padarn Sant.
* Y gallu i ysbrydoli, ennyn brwdfrydedd a hyder ymhlith dysgwyr, gan gynnwys caplaniaid profiadol mewn cyd-destunau amrywiol (e.e. y fyddin, gofal iechyd, addysg, y gweithle a chwaraeon).
* Y gallu i arwain addoliad Cristnogol a darparu cymorth bugeiliol a ffurfiannol Cristnogol i’r rheiny ar raglenni caplaniaeth wrth iddynt fyfyrio a phrosesu eu profiadau fel caplaniaid.
* Sgiliau cyfathrebu rhagorol, ar lafar ac ar bapur ac ymrwymiad i weithio ar y cyd (gan fod yn esiampl o hyn i ddysgwyr).
* Y gallu i ddefnyddio pecynnau TGCh safonol a pharodrwydd i ddefnyddio’r dechnoleg gyfredol a newydd i hwyluso dulliau o weithio a dysgu ar wasgar.
* Sgiliau trefnu ardderchog a'r gallu i reoli llwyth gwaith cymhleth o sawl cyfeiriad
* Hyblygrwydd i weithio y tu allan i oriau gwaith arferol ac i ffwrdd o'r brif swyddfa.
* Empathi â chenhadaeth a gweinidogaeth yr Eglwys yng Nghymru.
 |
| **Dymunol**:* Profiad o addysgu, marcio ac arholi hyd at lefel meistr.
* Profiad o oruchwylio ac arholi traethodau hir a/neu brosiectau ymchwil.
* Bod yn 'ymchwil-weithredol' gyda hanes o ymchwil, ysgrifennu a siarad.
* Profiad o weinyddiaeth academaidd, sicrhau ansawdd a derbyniadau.
* Profiad o weithio gyda SharePoint, VLE neu systemau TGCh rheoli cynnwys, ac addysgu gan ddefnyddio technoleg ar-lein.
* Sgiliau cyfathrebu ysgrifenedig a llafar yn y Gymraeg, neu ymrwymiad i ddysgu Cymraeg.
 |
|  |

|  |
| --- |
| **Cyfleoedd Datblygu** |
| Mae Athrofa Padarn Sant yn gymuned ddysgu Gristnogol fywiog, sy'n canolbwyntio ar genhadaeth yr Eglwys. Byddwch yn ymuno â chymuned o ysgolheigion lle bydd eich arbenigedd academaidd yn cael ei werthfawrogi a'i feithrin, a byddwch hefyd yn cyfrannu'n gryf at fywyd a chenhadaeth barhaus yr Eglwys, yn enwedig trwy ddatblygu ei harweinwyr a'i gweinidogion a thrwy feithrin meddylfryd diwinyddol. Yma mae’r elfennau academaidd a chenhadol yn bodoli gyda'i gilydd, a byddwch yn cymryd rhan mewn amrywiaeth gyfoethog o addysgu gydag amrywiaeth ysgogol o ddysgwyr. Mae Athrofa Padarn Sant yn darparu fframwaith cyffredinol dibynadwy a gefnogir, ynghyd â gwasanaethau cymorth proffesiynol rhagorol ac amgylchedd colegol, lle gall eich sgiliau a'ch galwad ffynnu a datblygu ymhellach. Fel y Cyfarwyddwr Astudiaethau Caplaniaeth, bydd gennych yr her a'r cyfle i fynd â'r gwaith caplaniaeth presennol i lefel newydd. Byddwch yn cael eich cefnogi i ddatblygu'r gwaith mewn ffordd sy'n ddiwinyddol ac yn genhadol rymus, yn ogystal â bod yn gadarn yn ariannol ac yn weithredol. |